<classify> RAIS John Magufuli amekutana na Spika mstaafu wa Bunge la Jamhuri ya Muungano wa Tanzania, Pius Msekwa pichani na Mkewe, Mama Anna Abdallah Waziri Mstaafu katika Ikulu Ndogo ya Nansio Ukerewe mkoani Mwanza. Baada ya mazungumzo, Msekwa alimshukuru Rais Magufuli kwa kufanya ziara ya kwanza katika kisiwa cha Ukerewe tangu achaguliwe kuwa Rais, na Serikali kutekeleza miradi ya maendeleo kisiwani humo ya maji, ujenzi wa barabara, ununuzi wa meli mpya Z iwa Victoria.Msekwa pia alizungumzia utendaji kazi wa Rais Magufuli na Serikali ya awamu ya tano akisema mageuzi makubwa yanayofanywa yanaandika historia kama alivyofanya Baba wa Taifa Hayati Mwalimu Julius Nyerere wakati wa uhai wake. Kwa Nyerere tulisema kama si juhudi zako Nyerere, maendeleo tungepata wapi, na huyu Rais Magufuli naye tutasema kama si juhudi zako meli, Dreamliner, reli na mengine mengi tungepata wapi? alisisitiza Mzee Msekwa.Kwa upande wake, Mama Anna alimshukuru Rais Magufuli kwa kazi kubwa ya kujenga uchumi na kuwapa uongozi wanawake wengi. Alitoa wito kwa wanawake waliopata nafasi za uongozi kuonesha mfano mzuri kwa kuchapa kazi kwa juhudi, uadilifu mkubwa na kujiamini ili wengi zaidi waendelee kupata nafasi hizo pia. Nafurahishwa na kazi zinazofanywa na Rais Magufuli. Hakika anatutendea mazuri mengi sisi Watanzania na sisi wanawake, alisema. Rais Magufuli alikutana na Mzee Msekwa na Mama Anna kando ya ziara yake katika Kanda ya Z iwa ambayo jana iliendelea mkoani Mara.  <topic>: KITAIFA 